open-index/open-wikipedia-markdown huggingface dataset:
Italiakielâ veerbah

**Italiakielâ veerbah** juáhhojeh kuulmâ juávkun: *are*-loppâsiih, *ere*-loppâsiih já *ire*-loppâsiih. *Ire*-loppâsiih veerbah juáhhojeh kyevti vyelijuávkun ton mield, et tiättoo-uv tiätu haamijn *-isc-* vâi ij. Italiakielâst láá 7 täpiluokkad já 23 äigihäämmid. Čuávuvâžžân lii listo italiakielâ täpiluokain já toi äigihaamijn:

* Indicativo: presente, passato prossimo, imperfetto, trapassato prossimo, passato remoto, trapassato remoto, futuro semplice já futuro anteriore
* Congiuntivo: presente, passato, imperfetto já trapassato
* Condizionale: presente já passato
* Imperativo: presente
* Participio: presente já passato
* Gerundio: presente já passato
* Infinito: presente já passato

## Indicativo-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Congiuntivo-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Condizionale-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Imperativo-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Infinito-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Participio-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Gerundio-täpiluokka
Njuolgâdusliih veerbah, moi iševerbân lii *avere*, sojeh čuávuvávt:

Njuolgâdusliih veerbah, moi iševerbân lii *essere*, sojeh čuávuvávt:

## Käldeeh
Rugby-7 kesiolympialijn 2024

[pienoiskuva|Ive 2024 kesiolympialijn [rugbyspeelah uárnejuvvojii Stade de Francest.]]
**[[Rugby-7]]** lâi ohtâ **[[Kesiolympialiih 2024|Pariisi 2024 kesiolympialij]]** valastâllâmšlaajâin. Almai já nisonij turnaameh uárnejuvvojii syeinimáánu 24.–30. peeivi 2024 Stade de Francest. Kuohtuid turnaamáid uásálistii 12 juávkkud.

Ive 2024 lâi 7. kerdi ko almaah spellii rugby kesiolympialijn, já 3. kerdi ko nisoneh spellii.  Rugby-7 lâi fáárust meiddei ive 2016 já 2020 kesiolympialijn. Talle kištottâllii sehe almaah já nisoneh. Ton lasseen nuuvt kočodum "rugby union" lâi fáárust kesiolympialijn iivij 1900, 1908, 1920 já 1924, mut tuše almai turnaameh uárnejuvvojii.

Almai turnam uárnejui syeinimáánu 24.–27. peeivi 2024. Almai haldâšeijee miäštár lâi Fidži, mii táppái Raanskan ive 2024 finalist.

Nisonij turnam uárnejui syeinimáánu 28.–30. peeivi. Nisonij haldâšeijee miäštár lâi Uđđâ-Seeland, mii vuoitij kollemiitaal meid ive 2024. 

### Aalmugliih olympiakomiteah já tai juávhuh

## Almai turnam
### Turnam algâuási: uásáduvah
Kyehti pyeremuu juávhu jyehi uásáduvâst pessii kočâttemspelláid. Kočâttemspelláid pessii meiddei kyehti pyeremuu juávhu, moh pottii kuálmádin jieijâs uásáduvâst.
#### Uásádâh A

#### Uásádâh B

#### Uásádâh C

### Kuálmádin puáttám juávhuh

Saje miäruštâlloo čuávuvávt: 1) Čuággáh (Č); 2) Moolâiäru (MI); 3) Paččum moolah (PM)

### Turnam loppâuási: kočâttemspeelah

## Nisonij turnam
### Turnam algâuási: uásáduvah
Kyehti pyeremuu juávhu jyehi uásáduvâst pessii kočâttemspelláid. Kočâttemspelláid pessii meiddei kyehti pyeremuu juávhu, moh pottii kuálmádin jieijâs uásáduvâst.
#### Uásádâh A

#### Uásádâh B

#### Uásádâh C

### Kuálmádin puáttám juávhuh

Saje miäruštâlloo čuávuvávt: 1) Čuággáh (Č); 2) Moolâiäru (MI); 3) Paččum moolah (PM)

### Turnam loppâuási: kočâttemspeelah

## Miitaaltavlustâh

## Mitalisteh

## Fáádást eres soojijn

## Käldeeh
Triathlon kesiolympialijn 2024

**[[Triathlon]]** lâi ohtâ Pariisi 2024 kesiolympialij valastâllâmšlaajâin. Ive 2024 lâi 7. kerdi ko triathlon lâi fáárust kesiolympialijn. Kištoh uárnejuvvojii Alexandre III -šalde oovdân huksejum kobđoo ponttoonist Seinejuuvâst. Toh algii syeinimáánu 31. peeivi já nuhhii porgemáánu 5. peeivi.

## Formaat
Olympialijn sehe almaah já nisoneh kištottâllii sierâ kištoin, mut puohah vyejih čääsist 1&nbsp;500 m, vyejih pyeráin 40&nbsp;km já käččih 10&nbsp;km. Tokio 2020 kesiolympialijn uđđâ vyelišlaaijân lasettui siähálâsviestâ, mast kyevti nissoon já kyevti almaa juávhuh kištottâllii uánihis raađeest.

## Seinejuuvâ čääsi kvaliteet
Triathlon vuoijâmuási tollui Seinejuuvâst. Seinejuuvâ čääsi kvaliteet lâi stuorrâ huolâ olympialij uárnejeijeid. Syeinimáánu 28. piäiván vuávájum triathlonhárjuttâllâm macâttui hyenes čäcikvaliteet keežild, já almai triathlon sirdui syeinimáánu 29. peeivist syeinimáánu 31. piäiván siämmáá suujâ keežild. Syeinimáánu 31. peeivi kišto viijmâg tollui.

Lâi ennuv savâstâllâm tast, et jis triathlon ličij-uv kištottâllum duathlonin, adai vuoijâmuási ličij macâttum ollásávt, já kištoost liččii lamaš tuše pyeráinvyeijim já kaččâm. Jis triathlon ličij muttum duathlonin, te tien tááhust kištoost liččii lamaš kaččâm, pyeráinvyeijim já loopâst val nubbe kaččâm.

Čuolmân Seinejuuvâ čääsist lâi E-kolibakteerij meeri. Taah bakteereh puátih ulmui já ellei pooškâin. Jis olmooš vuojâd tuolvâ čääsist, mast láá E-kolibakteereh, te sun máhđulávt puáccáá vyeksim- já luččâtaavdân. Tot ij lah hirmâd varâlâš mut toovât kale kištoid já kištottâlleid váiváás tile. Motomeh valastâlleeh purrii visesvuođâ tiet antibiootijd, amas sij puáccáđ vuojâdâtmist.

## Miitaaltavlustâh

## Mitalisteh

## Fáádást eres soojijn

## Käldeeh
Čäcipállu kesiolympialijn 2024

[thumb|right|[Jill Biden já Karen Bass keččâmin nisonij čäcipáálu olympiaspeelâ syeinimáánu 27. peeivi 2024]]
**[[Čäcipállu]]** lâi ohtâ Pariisi 2024 kesiolympialij valastâllâmšlaajâin. Ive 2024 lâi 29. kerdi ko almaah spellii čäcipáálu kesiolympialijn, já 7. kerdi ko nisoneh spellii tom. Kištoh algii syeinimáánu 27. peeivi já nuhhii porgemáánu 11. peeivi. Speelah spiällojii sehe Olympialij čäcivalastâllâmkuávdáást, moos čäähih 5&nbsp;000 olmožid, já Paris La Défense Arenast, moos čäähih 40&nbsp;000 olmožid.

Ive 2024 olympialijn lijjii sierâ turnaameh nisonáid já almaid. Nisonij turnam aalgij syeinimáánu 27. peeivi já nuuvâi porgemáánu 10. peeivi, já toos uásálistii 10 juávkkud. Almai turnam vist aalgij syeinimáánu 28. peeivi já nuuvâi porgemáánu 11. peeivi, já toos uásálistii 12 juávkkud. Jyehi juávhust lijjii 13 valastâlled.

Nisonij haldâšeijee miäštár lâi Ovtâstum staatah, já almai haldâšeijee miäštár lâi Serbia.

## Stadioneh

### Aalmugliih olympiakomiteah já tai juávhuh

## Miitaaltavlustâh

## Mitalisteh

## Fáádást eres soojijn

## Käldeeh
Tävgipääččim kesiolympialijn 2024

[thumb|right|Áimukove [Les Invalidesist Pariisist, Ranskaast]]
**[[Tävgipääččim]]** lâi ohtâ Pariisi 2024 kesiolympialij valastâllâmšlaajâin. Ive 2024 lâi 18. kerdi ko almai tävgipääččim lâi fáárust kesiolympialijn, 16. kerdi nisonáid já nubbe kerdi siähálâsjuávhoid. Kištoh algii syeinimáánu 25. peeivi já nuhhii porgemáánu 4. peeivi 2024 Les Invalidesist Pariisist. 

Olympialijn láá sierâ kištoh almaid já nisonáid já ohtâ kišto siähálâsjuávhoid. Ton lasseen láá sierâ kištoh ovtâskâs ulmuid já juávhoid. 

## Miitaaltavlustâh

## Mitalisteh

## Fáádást eres soojijn

## Käldeeh
Vuoijâm kesiolympialijn 2024

**[[Vuoijâm]]** lâi ohtâ Pariisi 2024 kesiolympialij valastâllâmšlaajâin. Ive 2024 lâi 30. kerdi ko almai vuoijâm lâi fáárust kesiolympialijn, já 26. kerdi nisonáid. Kištoh uárnejuvvojii sehe siste já olgon. Toh algii syeinimáánu 27. peeivi já nuhhii porgemáánu 9. peeivi. Paris La Défense Arenast vuojâdeijeeh kištottâllii ohtsis 35 šlaajâst syeinimáánu 27. peeivi já porgemáánu 4. peeivi kooskâst. Maratonvuoijâm uárnejui Alexandre III -šalde oovdân huksejum kobđoo ponttoonist Seinejuuvâst porgemáánu 8.–9. peeivi. 

Olympialijn sehe almaah já nisoneh kištottâlleh sierâ kištoin eereeb viestâvuojâmist, mast lii meid 4 x 100 m siähálâs viestâvuoijâm. 

## Šlajâkištoh
Ive 2024 kesiolympialijn lijjii 37 šlajâkištod siämmáánáál ko Tokio 2020 kesiolympialijn. Täin 18 lijjii almaid já 18 nisonáid já 1 lâi siähálâsjuávhoid. Šlaajah lijjii siämmááh ko Tokiost:

* Rijjâvuoijâm: 50 m, 100 m, 200 m, 400 m, 800 m já 1 500 m;
* Selgivuoijâm: 100 m já 200 m;
* Raddevuoijâm: 100 m já 200 m;
* Riäpčávuoijâm: 100 m já 200 m;
* Siähálâsvuoijâm: 200 m já 400 m;
* Viestâvuoijâm: 4 × 100 m rijjâvuoijâm, 4 × 200 m rijjâvuoijâm; 4 × 100 m siähálâs (almaah, nisoneh já siähálâs)
* Maratonvuoijâm: 10 km

## Mitalisteh
### Almaah

### Nisoneh

### Siähálâs viestâvuoijâm

## Miitaaltavlustâh

## Ulâttâsah
Taat lii listo ulâttâsâin, maid vuojâdeijeeh pyeredii Pariisi 2024 kesiolympialijn. Listoost láá sehe maailm- já olympiaulâttâsah.

### Maailmulâttâsah

### Olympiaulâttâsah

## Fáádást eres soojijn

## Käldeeh
Reidar Särestöniemi

pienoiskuva|Reidar Särestöniemi ive 1975
**Reidar Särestöniemi** () lâi syemmilâš kovetaaidâr. Sun lii tobdos stuorrâ já ivnáás taaiđâtuojijn, moh láá uážžum inspiraatio Laapi luándust.

## Eellim
Reidar Särestöniemi šoodâi Kittâlist Kaukonen-nommâsii siijdâst iäččásis Matti Enok Kaukosân já iännásis Alma Alinan (j.s. Andersen). Särestöniemi suuhâ adelij Kaukosii siijdân noomâ 1600-lovvoost. Ive 1931 peerâ muttij kuittâg suhânoomâs Särestöniemin. Reidar Särestöniemi lâi nuorâmus čiččâm päärnist. Peerâ aasij Särestö táálust, kost šoddâduvvojii potákkeh, ohra já syeini. Niijtoin nurrum syeinih adeluvvojii ravâdin táálu elleid. Peerâst lijjii kuusah, saavzah, poccuuh já meiddei hiävuš. 

Škovlâiivij Särestöniemi eelij marxilijn čuákkimijn. Sun lâi uápásmum marxilâšvuotân jo pärnivuođâst. 

Särestöniemi jaamij vyesimáánu 27. peeivi 1981 56-ihásâžžân. Jäämmimsuijân lâi rytmâhemâdâs vááimust, mii lâi šoddâm navertalkkâsij já alkohol kevttimist.

## Karrieer
Särestöniemi algâttij taaiđâkarrieeris ive 1948. Sun juuđij Suomâ taaiđâakatemia škoovlâ Helsigist iivij 1947–1952. Siämmást sun luuvâi meiddei Helsig ollâopâttuv sárgumlágádâsâst, kost máttáátteijen láin Erkki Kulovesi já Gösta Diehl. Ton lasseen Särestöniemi čuávui ollâopâttuv psykologia, filosofia jâ taaiđâhistorjá luvâlduvâid. 

1950-lovo taaiđâtyejeh lijjii iänááš uccâ graafisiih tyejeh já muátukoveh. Särestöniemi lâi Leningrad taaiđâakatemia Ilja Repin -instituutist iivij 1956–1959. Ko sun maacâi Leningradist Suomân, sun ornij vuosmuu priivaatčáitálduvâs Helsigist. 1960- já 1970-lovoi taaiđâtyejeh lijjii stuárráh já ivnááh. Särestöniemi máálái talle oljoivnijguin.

Särestöniemi finnij professor árvunoomâ ive 1975.

Särestöniemi taaiđâtuojij árvu lii pajanâm čuuvtij. Taaiđâtyeji *Omakuva ja ilves* () vuobdui čuorvâkäävpist Helsigist hoddijn 140 260 eurod cuáŋuimáánust 2017.

## Taaiđâtyejeh
[pienoiskuva|Reidar Särestöniemi päikki- já taaiđâmuseo [Särestö Kaukosii siijdâst Kittâlist]]
Reidar Särestöniemi raahtij suullân 1 500 taaiđâtyeijid. Kuálmád uási tain láá Särestöniemi-museost.

Särestöniemi taaiđâtyejeh ožžuu inspiraatio Laapi luándust sehe páihálijn ulmuin já mainâsijn. Sun keevtij ovdâmerkkân poccuid, riävskáid já jeegijd symbolin. Ton lasseen tuojijd láá vaiguttâm eurooplii modernism taidâreh, ryeššilâš taaiđâ já ovdâhistorjáliih kuovđâšmmááláámeh. 

Särestöniemi muštâlij jieijâs uáivil taaiđâtuojijdis peht. Sun muštâlij eres lasseen homoseksuaalvuođâst, mii lâi talle rikos. Taaiđâtyeji *Kielto ja kaipaus* () lii ohtâ suu peeggâlmumos tuojijn. Tyeji muštâl Särestöniemi rähisvuođâst já koskâvuođâst tihtâčällee Yrjö Kaijärvin.

## Fáádást eres soojijn
* Särestöniemi-museo

## Käldeeh
Almosvalastâllâm kesiolympialijn 2024

thumb|Nisonij 3 000 meetter eestâkaččâm fiinaal
**[[Almosvalastâllâm]]** lâi ohtâ Pariisi 2024 kesiolympialij valastâllâmšlaajâin. Ive 2024 lâi 30. kerdi almaid já 22. kerdi nisonáid ko almosvalastâllâm lâi fáárust kesiolympialijn. Kištoh uárnejuvvojii porgemáánu 1.–11. peeivi 2024 neelji saajeest: Pont d’Iénast, Pariisi kaavpugtáálust, Les Invalidesist já Stade de Francest. 

Olympialâš iimâš lâi vuáládâheennâmlâš nissoomkäččee Sifan Hassan, kii kaačâi kulmâ määđhi uánihâš kooskâi: sun vuoitij maraton tuše pelnub peeivi ton maŋa ko lâi vistig kaččâm 10 000 meetter kištoost kuálmádin já ovdil tom vala vuáittám 5 000 meetter proonsi.

## Miitaaltavlustâh

## Mitalisteh
### Almaah

### Nisoneh

### Siähálâsšlaajah

## Maaŋgâkiärdásiih mitalisteh

## Fáádást eres soojijn

## Käldeeh
Ive 1968 sämikielâliih kirjeh

**Ive 1968 sämikielâliih kirjeh** -sijđo kieđâvuš čaabâ- já tiätukirjálâšvuođâ kiirjijd, moh almostuvvii mon peri sämikielân ive 1968.

## Orjâlâškielân

### Tiätukirjálâšvuotâ
#### Oppâkirjeh
* Siiri Miettunen – *[[Abbes]]*

## Käldeeh
Ive 1958 sämikielâliih kirjeh

**Ive 1958 sämikielâliih kirjeh** -sijđo kieđâvuš čaabâ- já tiätukirjálâšvuođâ kiirjijd, moh almostuvvii mon peri sämikielân ive 1958.

## Maŋgáid kieláid

### Tiätukirjálâšvuotâ
* Lydolf Lind Meløy – *[[Joatkaskuv'la: Framhaldsskolen]]*, nr. 1, orjâlâškielân jurgâlâm Thor Frette

## Käldeeh
Nuorttâlij asâidittemhistorjá

thumb|Nuorttâlâš enni já suu párnááh Syennjilsiijdâ tälvisiijdâst ive 1932
**Nuorttâlij asâidittemhistorjá** kieđâvuš nuorttâlij aalmug asâidittemhistorjá já ton muddoid.

Nuorttâlij ärbivuáváliih aassâmkuávluh láá lamaš Suomâ já Taažâ Sämikuávlu tavenuorttiioosijn já Ruošâ peln Kuáládâhnjaargâ taveviestâruásist. Kuávlun kullii čiččâm sijdâd: Njiävđám, Paččvei, Piäccám, Myetki, Syennjilsijdâ, Njuottiijävri já Sarves, main juáhháást lâi jieijâs tälvisijdâ.

Nuorttâlij ärbivuáválii eellimvyevist koskâsâš äšši lâi varriistâllâm, mii tábáhtui tälvi-, kiđđâ-, kesi- já čohčâsojij kooskâst. Varriistâllâm vuáđudui kuávlu kuálástemmáhđulâšvuođáid. Tälviv ulmuuh assii ohtsii tälvisiijdâst já miäcástii já kuálástii. Kiđđuv perruuh värrejii jieijâs suhâkuávloid kuálástiđ já miäcástiđ. Poccuuh kiävttojii ulmui já tävirij fievridmân já meiddei hokâttâsellen koddepivdoost.

Tarto ráávhust ive 1920 nuorttâlij aassâmkuávlu rätkejui kyevti uásán. Taan ohtâvuođâst meid ärbivuáválij eellimvuovij paijeentoollâm šoodâi vaigâdubbon, tastko varriistâllâmkiäinuh potkânii. Paččvei, Piäccám já Syennjilsijdâ šoddii uássin Suomâ. Myeđhi, Njuottiijäävri já Sarva siijdah šoddii Sovjetlito uássin. Njiävđám siijdâ kuávlust šoodâi Taažâ kunâgâskode uási jo tolebiššáá. Nube maailmsuáđi maŋa Suomâ monâttij Piäccám kuávlu Sovjetliiton, já talle Paččvei já Syennjilsiijdâ nuorttâliih evakuistojii Suomân.

Nuorttâliih värrejii uđđâ fastâ aassâmsoojijd ivij 1949–1952. Piäccám nuorttâliih värrejii Njellim kuávlun, Paččvei nuorttâliih Kiđđâjáávrán já Syennjilsiijdâ nuorttâliih Njiävđám kuávlun suullân 50 kilomeetter kukkosii stielâsân Njižžjäävrist Kaareehjuuhân, já taat kuávlu kuččuuškuođij Čevetjävrin. Taan asâmân ij innig kuullâm ohtsâš tälvisijdâ iäge varriistâlmehkin, pic nuorttâlij ohtâkiärdánis rakânâsâid huksiittij Suomâ staatâ.

## Käldeeh
Kesiparalympialiih 2024

[pienoiskuva|Ive 2024 kesiparalympialij logo [Pariisi Ávukeevli alne]]
[pienoiskuva|Ive 2024 kesiparalympialij tuosâsviestâ [Châlons-en-Champagnest, Ranskaast]]
**Ive 2024 kesiparalympialiih** ( ađai virgálávt *XVIIes Jeux paralympiques d’été*) lâi 17. kerdi ko kesiparalympialiih uárnejuvvojii já nubbe kerdi ko toh uárnejuvvojii Ranskaast. Fáárust ij lamaš ohtâgin uđđâ paralympiašlaajâ.

Lekkâmseremonia tollui koskoho porgemáánu 28. peeivi tijme 20.30 Place de la Concordest. Lopâttemseremonia tollui Stade de Francest pasepeeivi čohčâmáánu 8. peeivi tijme 20. Pariisin ive 2024 paralympialiih lijjii vuosmuuh, maid kaavpug lii ornim.

Paralympialalijd puovtij čuávvuđ Suomâst Yle TV kyehti -kanavast já Yle Areenast.

## Kištosajeh
Kištoi válduareenan tooimâi Pariisi kaavpugkuávlu já ton aldakuávluh, eereeb iärrás Stade de France (almosvalastâllâm), Pont Alexandre III (triathlon) já Invalides (tävgipääččim). Kištosajeh kávnojii meid Versailles paalaac kuávlust já Seinejuuvâ já Eiffeltoornâ aldasijn. Pääččimkištoh uárnejuvvojii Chateauroux kaavpugist, mii lii suullân 250 kilomeetterid máádás Pariisist.

## Šlaajah
[pienoiskuva|[Australialâš rullástovlirugbyspellee Ryley Batt porgemáánu 29. peeivi 2024 Ovtâstum kunâgâskode vuástá]]
Paralympialijn paijeel 4 000 valastâlled čokkânii kištottâllâđ ohtsis 549 miitaalkištoost. Fáárust lijjii 22 šlaaijâd, ko fáárun rekinistojeh sehe ovtâskâs kištottâllei šlaajah já juávkkušlaajah. Ohjelmist lijjii čuávuvááh šlaajah:

* 
* 
* 
* 
* 
* 
* 
* 
* 
* 
** 
** 
* 
* 
* 
* 
* 
* 
* 
* 
* 
* 
* 
* 

## Äigitavlu

## Suomâ ovdâsteijeeh
Suomâ vuolgâttii paralympialáid 16 valastâlled. Suomâ ovdâsteijeeh kištottâllii almosvalastâlmist, raccastmist, tävgipäčimist, pyeráinvyejimist, pevditennisist já pääččimvalastâlmist.

## Mitaleh
Ruttâpáájá Monnaie de Paris valmâštij Pariisi olympialij já paralympialij várás 5 084 mitalid. Jyehi olympiamiitaal 2024 siskeeld Eiffel-toornâst nurrum skuottâmeetaal. Kollemitalijn lii ucemustáá kuttâ graamâ 24 kaaraat kollepiddedâs, loppâ lii silbâ. Silbâmitaleh láá rahtum siilbâst.

Ive 2025 aalgâ räi jo paijeel čyeti valastâlled, kiäh ožžuu ive 2024 Pariisi olympialijn tâi paralympialijn pronssimiitaal, lijjii macâttâm mitalis. Suijân toos lii tot, ete veeškist, siiŋkist já taaneest rahtum pronssimitaleh lijjii ruástuškuáttám. Vuossâmuuh valastâlleeh vaidâlii miitaalstis jo olympiakištoi ääigi.

Monnaie de Paris molsoi puoh vahadum mitalijd uđđâ mitaláid valastâllee táttumist.

## Keejâ meid
* Kesiolympialiih 2024

## Fáádást eres soojijn

## Käldeeh
Billie Holiday

**Billie Holiday** (olmâ nommâ **Eleanora Fagan**; ) lâi ovtâstumstaatâlâš lávloo. Sun lâi tobdos meiddei noomáin Lady Day, mon saksofon čuojâtteijee Lester Young adelij sunjin. Suu lii onnum ohtân maailm pyeremuin jazzlávloin.

## Eellim já karrieer
Billie Holiday šoodâi nubálovihásáid vanhimijdis cuáŋuimáánust 7. peeivi 1915 Philadelphiast, Ovtâstum staatâin. Sun vietij stuárráámuu uási nuorâvuođâst huolhijdis lunne.

Ive 1929 Holiday-kyevtis ennijn Sadie Faganáin varrijn New Yorkân, tastko tobbeen lijjii pyerebeh máhđulâšvuođah uážžuđ šiev pargo. New Yorkist Holiday eelij távjá jazzklubijn. Tobbeen sun peesâi lávluđ oovtâst pianistijguin. Suu vuossâmuuh lávdástâlmeh lijjii Harlem ijjâkerhoin. Lávdástâlmijn sun kuittâg uážui tuše uccáá lummoruuđâ. Lávdástâlmij ohtâvuođâst sun kevtiškuođij Billie Holiday -artistnommâ, mon sun valjij čaittâleijee Billie Dove mield.

Billie Holiday ij kuássin uážžum lávlummáttááttâs, moin sun ličij puáhtám oppâđ olmâ tekniik já nuotâi luuhâm. Täst huolâhánnáá sust šoodâi jotelávt aktiivlâš jazzlávloo Ovtâstum staatâin. Skammâmáánu 27. peeivi 1933 skiärrupyevtitteijee John Henry Hammond pyevtittij Holiday vuosmuu jienâpäädi *[[Your Mother's Son-in-Law]]*. Iivij 1935–1941 Holidayst šoodâi pegâlmub suu já Teddy Wilson pitái áánsust. Ive 1936 Holiday algâttij oovtâstpargo saksofon čuojâtteijee Lester Youngáin. Youngist já Holidayst šoodâi jotelávt pyeremuuh usteveh já pegâlmâs muusikduo. Mottoom muddoost suoi joba aasáin oovtâst Holiday eeni lunne.

Ive 1937 Holiday uásálistij Kansas City pegâlmâs Count Basie -orkester konsertáid, mon keežild sust šoodâi vala pegâlmub. Tastmaŋa sun lâi válduartistin maaŋgâin konsertijn. Jazzmusikkár Artie Shaw piivdij Holiday fáárun jieijâs orkesterân, já nuuvt Holidayst šoodâi historjá vuosmuš čapis nissoon, kote láávlui vielgisliškeulmui muusikjuávhust.

Ive 1939 Holiday skiärrudij lavluu *[[Strange Fruit]]*, mon áánsust Holidayst šoodâi vala-uv pegâlmub. 

Holiday pivnohvuotâ nuuvâi uáivádittee amnâsij kevttim keežild 1940-lovvoost, kuás sun kevtiškuođij oopium já loopâloopâst meiddei heroiin. Narkotiikamnâseh vaiguttii suu lávlumjienân, mutâ sun puovtij kuittâg vala lávluđ. Holiday kavnâttâđâi heroiin kiävtust, mon keežild sun ij innig uážžum lávdástiđ New Yorkist. 
Billie Holiday jaamij syeinimáánust 17. peeivi 1959. Sun lâi tuše 44-ihásâš. Jäämmimsuijân lâi vuoivâskirroos. Sun lii hävdidum Saint Raymond hävdienâmân Bronxist, New Yorkist.

## Diskografia
### Studioalbumeh
* 1952 – *[[Billie Holiday Sings]]*
* 1953 – *[[An Evening with Billie Holiday]]*
* 1954 – *[[Billie Holiday (album)|Billie Holiday]]*
* 1955 – *[[Music for Torching (album)|Music for Torching]]*
* 1956 – *[[Velvet Mood]]*
* 1956 – *[[Lady Sings the Blues (Billie Holiday album)|Lady Sings the Blues]]*
* 1957 – *[[Body and Soul (Billie Holiday album)|Body and Soul]]*
* 1957 – *[[Songs for Distingué Lovers]]*
* 1958 – *[[Stay with Me (Billie Holiday album)|Stay with Me]]*
* 1958 – *[[All or Nothing at All (album)|All or Nothing at All]]*
* 1958 – *[[Lady in Satin]]*
* 1959 – *[[Last Recording]]*

## Fáádást eres soojijn

## Käldeeh
Tuíre Kayapó

thumb|Tuíre Kayapó ive 2019
**Tuíre Kayapó** (j. porgemáánu 10. peeivi 2024, Redenção, Pará, Brasilia) lâi brasilialâš algâaalmugij vuoigâdvuođâi já pirâssuojâlem aktivist. 

## Eellim
Kayapó šoodâi Kokrajmôrôst, Kayapó-aalmug päikkikuávlust. Suu tärhis šoddâmihe ij lah tiäđust. Tot lii 1966, 1967, 1969 teikâ 1970. Sun jaamij porgemáánu 10. peeivi 2024 kuáhtupurâsân.

## Aktivism
Ääigi, kuás iänááš almaah lijjii algâaalmugij lihâstâs jođetteijen, Kayapó lâi ohtâ härvis nisonijn, kiäh lijjii taan roolist. Ubâ elimis ääigi sun uásálistij aktiivlávt aalmugis enâmij já kulttuur piäluštmân. Kayapó lâi áinoo nissoon, kii tien ääigi vuolgij almaiguin Brasilia uáivikaavpug Brasílian taištâliđ vuoigâdvuođâinis mielâčáittusijn já čuákkimijn. Tienuuvt sun šoodâi algâaalmugij nissoonhovdâ pioneerin, kote leehâi pálgá uđđâ suhâpuolvâi nissoonhovdáid.

### Belo Monte čäcivyeimilágádâs
Jo nuorrân Kayapó vuástálistij Belo Monte (oovdiš Kararaô) čäcivyeimilágádâs huksim. Čäcivyeimilágádâs haavâ ohtâvuođâst uárnejui vuossâmuš Xingu algâaalmugij čuákkim Altamirast ive 1989. Čuákkimân uásálistii 600 algâaalmugij jesânid. Tábáhtuumeest Kayapó teedij lanjâsniijbes Eletronorte-finnoduv president José Antônio Muniz Lopes muáđui vuástá merkkân tast, ete sun ij tuhhiittâm vuáváámijd huksiđ vyeimilágádâs aalmugis enâmáid. Čuovâkove tast šoodâi tobdosin pirrâ maailm já kiddij esivääldi, aktivistij sehe almugijkoskâsij taidârij huámmášume. Ton čuávumuššân čäcivyeimilágádâs huksim maŋedui 20 ihheed, já tot lekkui eskin ive 2015. Kayapó tavvoost čuákkimist šoodâi kievrâs merkkâ algâaalmugij vuástálistmist haavâi vuástá, moh uhkedeh sii eellim já enâmijd.

## Fáádást eres soojijn

## Käldeeh
Espoo Ciné

[thumb|Espoo Ciné [Kino Tapiolast porgemáánust 2024]]
[thumb|[Kino Tapiola]]
[pienoiskuva|[Espoo kulttuurkuávdáš]]
**Espoo Ciné** lii ive 1990 vuáđudum aalmugijkoskâsâš elleekovefestivaal, mii uárnejuvvoo tääl Espoost já Helsigist jyehi ive porgemáánu loopâst. Elleekovefestivaal orniimist västid ive 1989 vuáđudum servi Espoon elokuvajuhlat ry ().

## Historjá
Iivij 1990–2016 festivaal uárnejui porgemáánu loopâst, já tot piištij 6 peeivi. Ive 2017 festivaal uárnejuuškuođij vyesimáánust, tastko porgemáánust lijjii jo meendu ennuv kulttuurtábáhtusah uáivikaavpugkuávlust. Ive 2019 festivaal muttui čiččâmpiäivásâžžân. Koronapandemia keežild festivaal sirdâšui uđđâsist porgemáánu loopân, já ive 2022 meridui, ete festivaal uárnejuvvoo ton rääjist porgemáánu loopâst.

## Tábáhtussajeh
;Espoost
* Kino Tapiola
* Espoo kulttuurkuávdáá Louhi- já Tapiolasalih
* Finnkino Iso Omena (ive 2010 rääjist)
* Finnkino Sello (ive 2010 rääjist)

;Helsigist
* BioRex Kulttuurikasarmi
* Cinema Orion

## Fáádást eres soojijn
* Espoo Ciné 

## Käldeeh
Kesiolympialiih 2028

**Ive 2028 kesiolympialiih** ( ađai virgálávt *Jeux de la XXXIVe Olympiade*) lii 34. kerdi ko kesiolympialiih uárnejuvvojeh já kuálmád kerdi ko toh uárnejuvvojeh Ovtâstum staatâi Los Angelesist. Kesiolympialiih tuállojeh syeinimáánu 14.–30. peeivi 2028.

## Historjá
Ive 2028 lii kuálmád kerdi ko kesiolympialiih uárnejuvvojeh Los Angelesist. Toh uárnejuvvojii tobbeen meid iivij 1932 já 1984.

## Keejâ meid
* Kesiparalympialiih 2028

## Fáádást eres soojijn

## Käldeeh
Euroviisuh-lávlumkišto 1988

**Euroviisuh-lávlumkišto 1988** lâi 33. kerdi, ko lávlumkišto uárnejui. Kišto uárnejui Dublinist, Irlandist.

## Vyeittee
Talle viehâ tubdâmettum kanadalâš lávloo Céline Dion vuoitij pittáin *Ne partez pas sans moi*. Jienâstem lâi jiäráskittee, tastko Dion vuoitij Ovtâstum kunâgâskode Scott Fitzgerald tuše ovttáin čuággáin. Taat vuáittu lâi merhâšittee lävkki Dionân toos, et sun šoodâi tobdosin meid almugijkoskâsávt. Suu pittá lii vááimu tevdee ballad rähisvuođâst já aaibâšmist.

## Fáádást eres soojijn

## Käldeeh
Kesiolympialiih 1900

pienoiskuva|Ive 1900 kesiolympialij plaakaat
pienoiskuva|Ive 1900 kesiolympialij miähástâllâm plaakaat
**Ive 1900 kesiolympialiih** ( ađai virgálávt *Jeux de la IIe Olympiade*) lâi 2. kerdi ko kesiolympialiih uárnejuvvojii já vuossâmuš kerdi ko toh uárnejuvvojii Pariisist Ranskaast. Kesiolympialiih algii vyesimáánu 14. peeivi já nuhhii roovvâdmáánu 28. peeivi 1900. Ive 1900 nisoneh uásálistii vuossâmuu tove olympialáid. 

## Šlaajah

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Fáádást eres soojijn

## Käldeeh
Kesiolympialiih 1924

[pienoiskuva|Ive 1924 kesiolympialiih lijjii vuossâmuuh olympialiih, main lâi [olympiasijdâ valastâlleid.]]
**Ive 1924 kesiolympialiih** ( ađai virgálávt *Jeux de la VIIIe Olympiade*) lâi 8. kerdi ko kesiolympialiih uárnejuvvojii já nubbe kerdi ko toh uárnejuvvojii Pariisist, Ranskaast. Toh tuállojii syeinimáánu 5.–27. peeivi 1924, mut motomeh kištoh tuállojii jo ovdil lekkâmseremonia. Ive 1924 kesiolympialiih lijjii vuossâmuuh olympialiih, main lâi olympiasijdâ valastâlleid.

## Historjá
Ive 1924 lâi nubbe kerdi ko kesiolympialiih uárnejuvvojii Pariisist. Toh uárnejuvvojii tobbeen meid ive 1900.

## Valjimproosees
Pariisi väljejui virgálávt ive 1924 kesiolympialij iššeedenâmin kesimáánust 1921 Lausannest. Eres iävtukkâskaavpugeh lijjii Rooma, Amsterdam, Barcelona, Praha já Los Angeles.

## Šlaajah

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Staatah
[thumb|Staatah, moh uásálistii ive 1924 kesiolympialáid [Pariisist.
  ]]
thumb|Valastâllei meeri
Ive 1924 kesiolympialáid uásálistii ohtsis 44 staattâd:

## Miitaaltavlustâh

* iššeedeennâm

## Fáádást eres soojijn

## Käldeeh
Hei fávru

pienoiskuva|''Hei fávru'' -kirje lokke
***Hei fávru*** lii Ann-Helén Laestadius roomaan, mon Anarâškielâ servi almostitij anarâškielân čohčâmáánu 6. peeivi 2024. Sáárákáisá Seurujärvi lii jurgâlâm kirje anarâškielân. Algâalgâlâš kirje lii čallum ruotâkielân. 

*Hei fávru* lii jiečânâs nubbe uási ruotâsämmilii Ann-Hélen Laestadius čäällim Soppero-rááiđust. Neeljiuáság nuorâiroomaanráiđu muštâl Tukholma kuávlust ässee 13-ihásii Agnesist, kote vuálgá ruokkâdávt uuccâđ jieijâs pálgá.

## Juonâ
Kirje muštâl Agnes kesiluámust. Kuttâ oho Sopperost. Tast šodâččij Agnes pyeremus kesiluámu. Viijmâg-uv sun uáináččij oppeet Henrik, sämmilii puásuiperruu alge, kiäin sun lâi viestâdâllâm já čokkám tiättur piällást čuođijd tiijmijd pääihist Solnast. Luámu tavveen ij kuittâg moonâ vuáváámij mield. Jyelgipállukiedist Agnes kočoduvvoo tukholmalâžžân, já paifakkist Henrik oro omâsin ige sun pyevti teivâđ Agnesáin. Aaibâs tego kiinii ličij meridâm, et Agnes ij lah tuárvi pyeri Henrikân. Olâttâsreeivâ peht Agnes finnee kuittâg vyerdimettumis ustev – já puoh muttoo.

## Keejâ meid
* Tiervuođah Sopperost

## Käldeeh
Ive 1984 tälviolympialij miitaaltavlustâh

**[[Tälviolympialiih 1984|Ive 1984 tälviolympialijn]]** lijjii fáárust 1&nbsp;272 valastâlled (998 almajid já 274 nisonid) 49 enâmist, kiäh kištottâllii 39 tábáhtusâst. Puoh enâmustáá mitalijd vuoitij Nuorttâ-Saksa. Nuorttâsaksaliih valastâlleeh vuoittii ohtsis 24 mitalid: 9 kollemitalid, 9 silbâmitalid já 6 pronssimiitaal.

## Miitaaltavlustâh
[thumb|[Eirik Kvalfoss vuoitij oovtâ kollemiitaal, oovtâ silbâmiitaal já oovtâ pronssimiitaal Sarajevo tälviolympialijn ive 1984.]]

## Käldeeh
Ive 1992 tälviolympialij miitaaltavlustâh

**[[Tälviolympialiih 1992|Ive 1992 tälviolympialijn]]** lijjii fáárust 1 801 valastâlled (998 almajid já 274 nisonid) 64 enâmist, kiäh kištottâllii 57 tábáhtusâst. Puoh enâmustáá mitalijd vuoitij Saksa. Saksaliih valastâlleeh vuoittii ohtsis 26 mitalid: 10 kollemitalid, 10 silbâmitalid já 6 pronssimiitaal.

## Miitaaltavlustâh
[thumb|[Kristi Yamaguchi vuoitij oovtâ kollemiitaal Albertville tälviolympialijn ive 1992.]]

## Käldeeh
Alva

**Alva** lii tavesämmilii musikkár Mari Boine studioalbum. Tom almostittij čohčâmáánu 6. peeivi 2024 By Norse.

## Pittálisto

## Fáádást eres soojijn
* ''Alva'' Mari Boine päikkisiijđost
* ''Alva'' Mari Boine Bandcamp-siijđost

## Käldeeh
Stonehenge

**Stonehenge** lii ovdâhistorjálâš muštomerkkâ já hävdieennâm, já tot lii meid mávsulâš arkeologlâš čuosâttâh. Tot lii Salisbury tuolbâdâsâst suulân 13 kilomeetterid Salisburyst, Wiltshirest, Eŋlandist. Stonehenge keđgikehá lii rahtum maaŋgâ muddoost. Rähtim algâttui jo 3100&nbsp;oKr., já majemuš muddo valmâštui 1500&nbsp;oKr.&nbsp;maŋa.  

Nuorâb keđgipaajeest já pronssipaajeest valmâštum keđgikehá lii rahtum stuorrâ keeđgijn. Keeđgih láá puohtum uáli kukken, Skotland já Wales rääjist. Kuttâ tuhháát kiillud teddee alttarkeđgi lii tutkâmuš mieldi joba suulân 700 kilomeetter keččin. Keđgimateriaalin láá eres lasseen čuovjiskeđgi já mottoom korrâ čunoikeđgisorttâ. 

Stonehengest láá vistig lamaš nelji keđgikehá siskáluvâi. Stuárráámus kehá čoođâmitto lii 30 meetterid, nubbe keđgikehá lii hiäppuškammuu hámásâš. Alemuuh keđgijuávhuh láá masa käävci meetter alosiih, já lussâdumos keeđgih teddih paijeel 45 tuhháát kiillud. 

Stonehenge kiävttutárguttâs ij lah tiäđust. Máhđulávt Stonehenge lii rahtum piäiváš- já mánukalenderin. Stonehenge lii puáhtám leđe meid čokkânemsaje. Stonehenge kuávlust láá kavnum meid meerhah haavdijn. 

Stonehenge lii kuullâm UNESCO maailmärbiliiston ive&nbsp;1986 rääjist. 

## Nommâ
Nommâ "Stonehenge" lii sáttám šoddâđ puáris saksakielâ säänist *Stan-hengen* teikâ *Staneges*, mii meerhâš puustavlávt "keđgihirsâmuorâ".  

## Kuávlu
Salisbury tuolbâdâs lii ohtâ Stuorrâ-Britannia tobdosijn tuolbâdâsâin. Ton vijđodâh lii suulân 775 niäljádâskilomeetterid. Kuávlust iä šoodâ muorah, já tot lii Wiltshire eennâmkoddeest Eŋlandist. Mäddin kuávlu juátkoo River Avon räi já tavveen Vale of Pewsey räi. Eennâmvuáđu lii liidukeđgi.  

## Stonehenge já kuávlu historjá
Salisbury tuolbâdâs vuossâmuuh huksiittâsah láá äigidum jo 8500 já 7000&nbsp;oKr.&nbsp;kooskân. Kuávlust láá meid eres ovdâhistorjáliih muštomeerhah. Kihheen ij tieđe tom, maht já kuás Stonehenge rähtim lii tárkká álgám. 3000&nbsp;oKr.&nbsp;ääigi koivum keháhámásâš viemârdâs, mon čoođâmitto lii suulân 100 meetterid, lii arvâlusâi mield Stonehenge vuossâmuš rááhtus. Kuávlust láá kavnum 64 ulmuu puáldimhävdid, já te lii arvâlum, ete joba 150 olmožid láá hävdidum Stonehenge kuávlun. Tuolbâdâs kuáivuttuvâin láá meid kavnum ennuv päikkiellei täävtih. Kuávlu lii lamaš meid suátivievâ kiävtust 1900-lovo aalgâst. Stonehenge lâi priivaat omâstusâst ive&nbsp;1918 räi, tassaažân ko ton omâsteijee Cecil Chubb skeŋkkij tom staatân.

## Stonehenge tääl
Stonehenge lii eromâš pivnohis tuuriistčuosâttâh. Paijeel miljovn olmožid kuállejeh kuávlust. Stonehengest láá ain-uv syeligâsvuođah, maid kihheen ij lah selvâttâm. Ulmuuh čokkâneh toho juhlođ kesipeeivijorgálduv. Stonehenge keeđgij kuávlust ij pyevti jotteeđ lovettáá. Kuávlust tahhojeh ennuv puohmuđusiih tutkâmušah. Tutkâmušah láá tohhum Stonehenge kuávlust jo 400 ihheed.

## Fáádást eres soojijn

## Käldeeh
Ive 2004 kesiolympialij miitaaltavlustâh

**[[Kesiolympialiih 2004|Ive 2004 kesiolympialijn]]** lijjii fáárust 10 625 valastâlled (6 926 almajid já 4 329 nisonid) 201 enâmist, kiäh kištottâllii 301 tábáhtusâst. Puoh enâmustáá mitalijd vuoittii Ovtâstum staatah. Ovtâstumstaatâliih valastâlleeh vuoittii ohtsis 101 mitalid: 36 kollemitalid, 39 silbâmitalid já 26 pronssimitalid.

## Miitaaltavlustâh

## Käldeeh
Ive 1994 tälviolympialij miitaaltavlustâh

**[[Tälviolympialiih 1994|Ive 1994 tälviolympialijn]]** lijjii fáárust 1 737 valastâlled (1 215 almajid já 522 nisonid) 67 enâmist, kiäh kištottâllii 61 tábáhtusâst. Puoh enâmustáá mitalijd vuoitij Taažâ (26 mitalid), mut Ruoššâ vuoitij eenâb kollemitalijd. Ryeššiliih valastâlleeh vuoittii ohtsis 23 mitalid: 11 kollemitalid, 8 silbâmitalid já 4 pronssimiitaal.

## Miitaaltavlustâh
[thumb|[Lyubov Yegorova vuoitij kulmâ kollemiitaal já oovtâ silbâmiitaal Lillehammer tälviolympialijn ive 1994.]]

## Käldeeh
Ive 2006 tälviolympialij miitaaltavlustâh

**[[Tälviolympialiih 2006|Ive 2006 tälviolympialijn]]** lijjii fáárust 2 508 valastâlled (1 548 almajid já 960 nisonid) 80 enâmist, kiäh kištottâllii 84 tábáhtusâst. Puoh enâmustáá mitalijd vuoitij Saksa. Saksaliih valastâlleeh vuoittii ohtsis 29 mitalid: 11 kollemitalid, 12 silbâmitalid já 6 pronssimiitaal.

## Miitaaltavlustâh

## Käldeeh
Ive 1912 kesiolympialij miitaaltavlustâh

**[[Kesiolympialiih 1912|Ive 1912 kesiolympialijn]]** lijjii fáárust 2 407 valastâlled (2 359 almajid já 48 nisonid) 28 enâmist, kiäh kištottâllii 102 tábáhtusâst. Puoh enâmustáá mitalijd vuoitij Ruotâ (65 mitalid), mut Ovtâstum staatah vuoittii eenâb kollemitalijd. Ovtâstumstaatâliih valastâlleeh vuoittii ohtsis 64 mitalid: 26 kollemitalid, 19 silbâmitalid já 19 pronssimitalid.

## Miitaaltavlustâh
[thumb|Syemmiliih säittišlivgejeijeeh [Urho Peltonen, Julius Saaristo já Väinö Siikaniemi]]

## Käldeeh
Ive 1952 kesiolympialij miitaaltavlustâh

**[[Kesiolympialiih 1952|Ive 1952 kesiolympialijn]]** lijjii fáárust 4 955 valastâlled (4 436 almajid já 519 nisonid) 69 enâmist, kiäh kištottâllii 149 tábáhtusâst. Puoh enâmustáá mitalijd vuoittii Ovtâstum staatah. Ovtâstumstaatâliih valastâlleeh vuoittii ohtsis 76 mitalid: 40 kollemitalid, 19 silbâmitalid já 17 pronssimitalid.

## Miitaaltavlustâh
[thumb|[Yrjö Hietanen já Kurt Wires ive 1952]]

## Käldeeh
Kjersti Synneva Moen

**Kjersti Synneva Moen** (š. syeinimáánu 8. peeivi 1995) lii taažâ ráiđukovetaaidâr já lávloo. Sun lii tobdosumos Taažâst ráiđukoveráiđustis *Grip den føkkings dagen* (2023), mast sun lii vuáittám maaŋgâid palhâšuumijd.

## Eellim
Kjersti Synneva Moen šoodâi syeinimáánu 8. peeivi 1995. Sun rávásmij Selbust tassaažân ko varrij meddâl jotkâškoovlâ tiet. Stjørdalist sun luvâškuođij muusik Ole Vig -jotkâškoovlâst. Tobbeen sun láávlui jieškote-uvlágán muusikjuávhuin, moiguin sun uásálistij nuorâi UKM-kulttuurfestivaaláid. Jotkâškoovlâ maŋa Moen varrij Oslon luuhâđ sárgum Einar Granum Kunstfagskolest.

## Karrieer
Moen lii porgâm sárgon ei. Gyldendalist, Mental Helse Ungdomist, Kvinnefrontenist, Human Etisk Forbundist já Den Norske Turistforeningist. Ton lasseen sun lii Rabagast-muusikjuávhu lávloo.

Ive 2023 Aschehoug almostitij Moen ráiđukovekirje *Grip den føkkings dagen*, mii finnij puorijd árvuštâlmijd kritikkárijn. Tast sun vuoitij ive 2023 Pondus-palhâšume já ive 2024 Taažâ kulttuurministeriö ráiđukovepalhâšume, já sun lâi iävtukkâssân maŋgáid palhâšuumijd ei. Trollkrittet- já SPROING-palhâšuumijd.

## Pargo
### Kirjeh
#### Čällen já sárgon
* 2021 – *Lik hvis du er enig*
* 2021 – *Koret*
* 2022 – *Kvit jul i Imsland* -juovlâkirjááš Håvard já Dorothea siämmáánommâsii CD-skiärun
* 2023 – *En hel bygd i en hel jente*
* 2023 – *Grip den føkkings dagen*

#### Sárgon
* 2022 – *Pappa er dustete*

### Muusik
* 2017 – *Utilfreds*, Rabagast-muusikjuávhust

## Fáádást eres soojijn

* Moen päikkisijđo

## Käldeeh
Parataekwondo kesiparalympialijn 2024

[thumb|right|[Kesiparalympialiih 2024|Ive 2024 kesiparalympialijn taekwondokištoh uárnejuvvojii Grand Palaisist.]]
[thumb|right|[Mitsuya Tanaka (JPN) já Sabir Zeynalov (AZE) ive 2024 kesiparalympialij parataekwondo niäljádâsfinalijn]] 
**[[Parataekwondo]]** lâi ohtâ Pariisi 2024 kesiparalympialij valastâllâmšlaajâin. Ive 2024 lâi 2. kerdi ko taekwondo lâi fáárust kesiparalympialijn. Kištoh uárnejuvvojii porgemáánu 29.–31. peeivi 2024 Grand Palaisist, Pariisist, Ranskaast.

## Luokah
Tiädduluokah lijjii ohtsis love, main almaid lijjii vittâ (≤ 58 kg, ≤ 63 kg, ≤ 70 kg, ≤ 80 kg já > 80 kg) já nisonáid vittâ (≤ 47 kg, ≤ 52 kg, ≤ 57 kg, ≤ 65 kg já > 65 kg).

## Formaat
Nelji pyeremuu valastâllee maailmlisto mield pessii njuolgist niäljádâsfinaláid. Loopah valastâlleeh algâttii kávcádâsfinalijn. Tagarijn luokain ko "almai ≤ 80 kg" já "nisonij > 65 kg" kyehti hyenemuu valastâllee maailmlisto mield uásálistijn algâkiišton, mon vyeittee peesâi kávcádâsfinaláid.

Valastâlleeh, kiäh táppájii niäljádâsfinalijn já pelifinalijn, uásálistii pronssimiitaalturnaamân. Sist kyevtis vuoittijn pronssimiitaal.

## Äigitavlu

## Stadion

## Mitalisteh
### Almaah

### Nisoneh

## Miitaaltavlustâh

## Keejâ meid
* Taekwondo kesiolympialijn 2024

## Fáádást eres soojijn

## Käldeeh
Parataekwondo kesiparalympialijn 2024 – Almai 58 kg

**Almai 58&nbsp;kg [[Parataekwondo kesiparalympialijn 2024|taekwondokišto ive 2024 kesiparalympialijn]]** uárnejui porgemáánu 29. peeivi 2024 Grand Palaisist, Pariisist, Ranskaast. Valastâlleeh lijjii ohtsis 12, já sij lijjii vuálgus 12 enâmist.

## Formaat
Nelji pyeremuu valastâllee maailmlisto mield pessii njuolgist niäljádâsfinaláid. Loopah valastâlleeh algâttii kávcádâsfinalijn. 

Valastâlleeh, kiäh táppájii niäljádâsfinalijn já pelifinalijn, uásálistii pronssimiitaalturnaamân. Sist kyevtis vuoittijn pronssimiitaal.

## Mitalisteh

## Puátuseh
### Válduturnam

### Pronssimiitaalturnam

## Keejâ meid
* Taekwondo kesiolympialijn 2024 – Almai 58 kg

## Fáádást eres soojijn

## Käldeeh
Taekwondo kesiolympialijn 2024 – Almai 58 kg

**Almai 58 kg [[Taekwondo kesiolympialijn 2024|taekwondokišto ive 2024 kesiolympialijn]]** uárnejui porgemáánu 7. peeivi 2024 Grand Palaisist, Pariisist, Ranskaast. Valastâlleeh lijjii ohtsis 18, já sij lijjii vuálgus 18 enâmist. 

## Äigitavlu

## Formaat
Nelji hyenemuu valastâllee maailmlisto mield uásálistii algâkištoid. Algâkištoh lijjii kyehti, ohtâ per uásádâh. Algâkištoi vyeitteeh peesáin kávcádâsfinaláid. Loopah valastâlleeh algâttii kávcádâsfinalijn.

Valastâlleeh, kiäh táppájii kollemitalistân já silbâmitalistân válduturnaamist, uásálistii pronssimiitaalturnaamân. Sist kyevtis vuoittijn pronssimiitaal.

## Mitalisteh

## Puátuseh
### Kollemiitaalfiinaal

### Pronssimiitaalturnam

### Válduturnam
#### Uásádâh A

#### Uásádâh B

## Keejâ meid
* Parataekwondo kesiparalympialijn 2024 – Almai 58 kg

## Fáádást eres soojijn

## Käldeeh
Strinda kirkko

**Strinda kirkko** () ađai historjálávt **Moholt kirkko** () lii ive 1900 huksejum ristâkirkko Ruándimist Trøndelag läänist Taažâst. Tot kulá Strinda servikoodán, mii vist kulá Ruándim ruávástkoodán. Kirho aldasijn lii kirkkoeennâm.

## Huksiittâs
### Kirkkosali
Onnáá peeivi kiirkon čäähih suulân 500 olmožid, mut algâaalgâst toos čahhii joba 800 olmožid.

## Fáádást eres soojijn

* 
* 

## Käldeeh
Taekwondo kesiolympialijn 2024 – Nisonij 57 kg

**Nisonij 57 kg [[Taekwondo kesiolympialijn 2024|taekwondokišto ive 2024 kesiolympialijn]]** uárnejui porgemáánu 8. peeivi 2024 Grand Palaisist, Pariisist, Ranskaast. Valastâlleeh lijjii ohtsis 16, já sij lijjii vuálgus 16 enâmist. 

## Äigitavlu

## Formaat
Puoh valastâlleeh algâttii kávcádâsfinalijn. Valastâlleeh, kiäh táppájii kollemitalistân já silbâmitalistân válduturnaamist, uásálistii pronssimiitaalturnaamân. Sist kyevtis vuoittijn pronssimiitaal.

## Mitalisteh

## Puátuseh
### Kollemiitaalfiinaal

### Pronssimiitaalturnam

### Válduturnam
#### Uásádâh A

#### Uásádâh B
Taan uásáduvvâst tavemakedonialâš Miljana Reljiḱ peesâi niäljádâsfinaláid teividmij mere keežild, veikkâ sust já brittilii Jade Jonesist lijjii siämmáá ennuv čuággáh kišto loopâst.

## Keejâ meid
* Parataekwondo kesiparalympialijn 2024 – Nisonij 57 kg

## Käldeeh
The Meänland

**The Meänland** lii ive 2010 vuáđudum haparandalâš reggae-muusikjuávkku, mii lávlu suomâ- já meänkielân. Muusikjuávkku lii sehe ráhtám jieijâs pittáid já jurgâlâm iärásij pittáid meänkielân.

## Pitáh
Ive 2014 The Meänland almostitij vuossâmuu single *Sole mikhään*. Pittáást lii syemmilâš čaittâleijee já musikkár Jope Ruonansuu kyessilávlon. Single peesâi Suomâ Spotify viraallij pitái listo nube sajan. 

Ive 2019 muusikjuávkku almostitij vuossâmuu studioalbum *[[The Meänland (ive 2019 muusikalbum)|The Meänland]]*. Albumist láá kyessilávlon Ruonansuu, Stepa, Talonpoika Lalli já Krista Tiitinen.

## Jesâneh
* Mika Mustonen (kiitaar)
* Jani Nikula (basso)
* Ville Vuoti (časkemčuojânâsah)
* Sami Bergman (laavlâ, kiitaar)
* Adam Huuva (laavlâ, melodika)

## Diskografia
### Singleh
* 2014 – *Sole mikhään*
* 2014 – *Rojalist, javisst*
* 2016 – *Heilani*
* 2016 – *Akka huutaa ja pauhaa* 
* 2017 – *Pajala*
* 2019 – *Juuret*
* 2019 – *Pilkin*
* 2019 – *Miksen mie?*
* 2019 – *Tyttöni* 
* 2019 – *Rakastelhaan*
* 2021 – *Olhaan ihmisiksi*
* 2024 – *Pilkin (2024 Remix)* 

### Studioalbumeh
* 2019 – *[[The Meänland (ive 2019 muusikalbum)|The Meänland]]*

## Käldeeh
Irland täsivääldi president

**Irland president** (, ) ađai **Irland täsivääldi president** lii lamaš ive 1938 rääjist Irland täsivääldi staatâhovdâ. 

## Irland täsivääldi presidenteh

## Käldeeh
Dublin

**Dublin** ( ) lii Irland täsivääldi stuárráámus kaavpug já uáivikaavpug. Tot lii Dublin kreivikoddeest Leinster provinsist.

## Etymologia
Kaavpug nommâ iirikielân lii *Baile Átha Cliath*. Meid anarâškielâlâš nommâ *Dublin* puátá iirikielâg *Dubh-Linn*-säänist, mii lii kuálustum iirikielâg saanijn *dubh* (*čapis* teikkâ *tevkis*) já *linn* (*ääldis*).

## Eennâmtieđâ

### Jäävrih já juuvah
Liffeyjuuhâ kolgá kaavpug čoođâ Dublinluohtân.

## Viehâdâh
### Ässeeloho
Kaavpugist ääsih suullân 600 000 olmožid. 

## Kulttuur
Euroviisuh-lávlumkišto lii uárnejum Dublinist jo kuttii: iivij 1971, 1981, 1988, 1994, 1995 já 1997.

## Fáádást eres soojijn

## Käldeeh
Folk (muusikalbum)

**Folk** lii syemmilii ráppájeijee Jesse Markin vuossâmuš studioalbum. Tom almostittij VILD Recordings vyesimáánu 31. peeivi 2019.

## Pittálisto

	

## Fáádást eres soojijn
* ''Folk'' discogs.com -sijđostuvvâst

## Käldeeh
Waterford

**Waterford** () lii kaavpug Munster provinsist Irland maadâriddoost. Tot lii ässeelovo mield Irland täsivääldi viđâdin stuárráámus kaavpug Dublin,	Cork, Limerick já Galway maŋa. Ive 2022 Waterfordist assii 60 079 olmožid.

## Nommâ
Kaavpug tááláš eŋgâlâskielâlâš nommâ puátá tuođânálásávt puáris tárukielâlii noomâst *Veðrafjǫrðr*, mon merhâšume lii viehâ epivises. Tot sáttá merhâšiđ "savzâvuonâ" teikâ "pieggiis vuonâ".

Kaavpug iirikielâlâš nommâ lii *Port Láirge*. Ton jurgâlus anarâškielân lii "luákkáás riddo".

## Historjá
Waterford lii Irland puoh puárásumos kaavpug. Viikiŋgeh vuáđudii tom ive 914. Waterford lâi viikiŋgij vääldi vyelni ive 1170 räi.

## Ekonomia
Waterford ekonomia vuáđđun lii ton haammân, mii lii ohtâ Irland pyeremuin. Meid kuálástem lii tehálâš iäláttâs Waterford kuávlust. Kaavpug lii kuittâg šoddâm tobdosin iänááš Waterford-kristallijn, moh láá rahtum tobbeen 1700-lovo rääjist.

## Fáádást eres soojijn

## Käldeeh
Maggie Smith

**Margaret Natalie ”Maggie” Smith** () lâi brittilâš čaittâleijee. Suu aneh ohtân Stuorrâ-Britannia pyeremuin čaittâleijein, já sun lâi-uv ohtâ puáhtálumosijn teatteroovdânpyehtein. Sun čaittâlij maaŋgâin merhâšittee elleekuuvijn tego *[[Death on the Nile (ive 1978 elleekove)|Death on the Nile]]* (1978), *[[A Room with a View (ive 1985 elleekove)|A Room with a View]]* (1986), *[[Clash of the Titans (ive 1981 elleekove)|Clash of the Titans]]* (1981), *[[Hook (elleekove)|Hook]]* (1991), *[[Sister Act]]* (1992) já *[[Gosford Park]]* (2001), mutâ šoodâi maailmvijđosávt tobdosin Minerva McGonagall roolâst ''Harry Potter'' elleekuuvijn (2001–2011), sehe meid Violet Crawley, Grantham kreivâtâr roolâst, mon sun čaittâlij vistig TV-rááiđust *[[Downton Abbey]]* (2010–2015), já tastoo meid siämmáánommâsii elleekooveest (2019) sehe ton jotkâuásist (2022).

Karrieeris ääigi Smith uážui kyehti Oscar (pyeremus nissoončaittâleijee *[[The Prime of Miss Jean Brodie (elleekove)|The Prime of Miss Jean Brodie]]* (1969) keežild já pyeremus nissoonuálgičaittâleijee *[[California Suite]]* (1978) keežild), kulmâ Golden Globe, kuttâ BAFTA, nelji Emmy já oovtâ Tony-palhâšume.

Ive 1990 kunâgâtâr Elizabeth II aledij Smith DBE:n, mon vuáđuld sun uážui árvunoomâ dame, já ive 2014 sust šoodâi Kunneeritarij riitaarkode riitaar.

## Eellim
Margaret Natalie Smith šoodâi juovlâmáánu 28. peeivi 1934 Ilfordist, Essexist, Eŋlandist. Suu enni, skotlandlâš Margaret Hutton, lâi čällee já suu eeči, eŋlandlâš Nathaniel Smith, lâi professor Oxford ollâopâttuvâst. 

Smith vaazij Oxford High School, mon maŋa sun moonâi máttááttâllâđ čaittâlem Oxford Playhousen, já te finnij vuosmuu virgálii pargosopâmušâš ive 1956 Broadway čaitâlmân *[[New Faces of 1956]].*

## Väljejum filmografia

* *[[The Prime of Miss Jean Brodie]]* (1969)
* *[[Travels with My Aunt (elleekove)|Travels with My Aunt]]* (1972)
* *[[Death on the Nile (ive 1978 elleekove)|Death on the Nile]]* (1978)
* *[[California Suite (elleekove)|California Suite]]* (1978)
* *[[Evil Under the Sun (ive 1982 elleekove)|Evil Under the Sun]]* (1982)
* *[[A Room with a View (ive 1985 elleekove)|A Room with a View]]* (1985)
* *[[Richard III (ive 1995 elleekove)|Richard III]]* (1995)
* *[[Tea with Mussolini]]* (1999)
* *[[Gosford Park]]* (2001)
* *[[The Best Exotic Marigold Hotel]]* (2011)
* *[[Harry Potter (elleekoveráiđu)|Harry Potter]] -elleekoveh* (2001–2011)
* *[[Downton Abbey]]* (2010–2015)

## Fáádást eres soojijn

## Käldeeh
Listo Maggie Smith čaittâlemroolâin

thumb|upright=1.15|Smith ive 1973
Maggie Smith lâi brittilâš čaittâleijee, kote čaittâlij teatterist, televisiorááiđuin já elleekuuvijn. Sun algâttij čaittâlem teatterist. Suu teatterdeebyyt lâi Oxford Playhouse -teatterist ive 1956, ko sun čaittâlij Viola William Shakespeare čaitâlmist *[[Twelfth Night]]*. Smith Broadway deebyyt lâi musikaal revyyst *New Faces of 1956* (1956).  Sun lâi čeppi sehe komedia já draama čaitâlmijn já čaittâlij maaŋgâin Shakespeare, Anton Chekov, Noël Coward, Edward Albee já Tom Stoppard čaitâlmijn. Sun uážui ohtsis kulmâ Tony-iävtukkâsvuođâ čaitâlmijn *[[Private Lives]]* (1975) já *[[Night and Day (čaaitâlm)|Night and Day]]* (1980) ovdilgo sun vuoitij ive 1990 čaitâlmist *[[Lettice and Lovage]]*.

Smith čaittâlij meid maaŋgâin elleekoveroolâin, main sun čaittâlškuođij 1950-lovo loppâkeejist. Tobdosin sun šoodâi kuittâg rolâstis elleekooveest *[[Othello (ive 1965 elleekove)|Othello]]* (1965), mast sun čaittâlij oovtâst Laurence Olivieráin já Michael Gambonáin. Smith vuoitij suu vuosmuu Oscar-palhâšume Jean Brodie rooláin elleekooveest *[[The Prime of Miss Jean Brodie (elleekove)|The Prime of Miss Jean Brodie]]* (1969). Sun vuoitij nube tove Neil Simon elleekuuvijn *[[California Suite]]* (1978). Eres merhâšittee roolah Smithist láá ovdâmerkkân elleekuuvijn *[[Travels with My Aunt (elleekove)|Travels with My Aunt]]* (1972), *[[Death on the Nile (ive 1978 elleekove)|Death on the Nile]]* (1978), *[[A Room with a View (ive 1985 elleekove)|A Room with a View]]* (1986), *[[Richard III (ive 1995 elleekove)|Richard III]]* (1995), *[[Gosford Park]]* (2001) já  *[[Quartet (ive 2012 elleekove)|Quartet]]* (2012).

Smith lâi mieldi maaŋgâin kávpálávt miänástum fiilmâin ovdâmerkkân tagarijn ko *[[Hook (elleekove)|Hook]]* (1991), *[[Sister Act]]* (1992), *[[The Secret Garden (ive 1993 elleekove)|The Secret Garden]]* (1993) já *[[The Best Exotic Marigold Hotel]]* (2011) sehe ton jotkâuásist. Maailmvijđosâš huámmášume já pivnohvuođâ sun uážui Minerva McGonagall roolâst ''Harry Potter'' elleekuuvijn (2001–2011).

Smith lâi uápis meid televisioroolâin: sun čaittâlij ovdâmerkkân tagarijn ko *[[BBC Sunday Night Theatre]]*, *[[Theatre Royal (ive 1955 TV-ráiđu)|Theatre Royal]]*, *[[Play of the Week (TV-ráiđu)|Play of the Week]]*, *[[Armchair Theatre]]*, *[[Play of the Month]]* já *[[Screen Two]]*. Toos lasseen sun lâi kuásástâllee täsnin meid *[[The Carol Burnett Show]]st*. Smith uážui Primetime Emmy -iävtukkâsvuođâ suu pargoost tagarijn elleekuuvijn ko *Suddenly, Last Summer* (1992), *[[David Copperfield (ive 1999 elleekove)|David Copperfield]]* (1999) já *[[Capturing Mary]]* (2010). Smith vuoitij palhâšume *[[My House in Umbria]]st* (2003). 

Piivnoh sun lâi meid *[[Downton Abbey]]* (2010–2015) keežild, mast sun čaittâlij Violet Crawley. Tast sun uážui 5 Emmy-iävtukkâsvuođâ, main vuoitij kulmâ. 

## Filmografia
### Fiilmah

*Käldee: [[IMDb]] já [[Turner Classic Movies]]*

### Televisio

*Käldee: Internet Movie Database*

### Teatter

### Videospeelah

## Keejâ meid
* Listo Maggie Smith vyeittim palhâšuumijn já iävtukkâsvuođâin

## Käldeeh

## Liiŋkah
* 
*
Listo São Tomé já Príncipe vaarijn

thumb|Pico de São Tomé
thumb|Pico Cão Grande
Taat lii **listo [[São Tomé já Príncipe]] vaarijn**. São Tomé já Príncipe alemus vääri lii Pico de São Tomé, mii paijaan 2&nbsp;024 meetter alodâhân. Tot lii meiddei São Tomé suolluu alemus vääri. Principe suolluu alemus vääri vist lii Pico do Príncipe, mii paijaan 948&nbsp;meetter alodâhân.

## Listo

## Fáádást eres soojijn

## Käldeeh